
PLUNGĖS RAJONO SAVIVALDYBĖS VIEŠOSIOS BIBLIOTEKOS
INFORMACIJOS IR VADYBOS SKYRIAUS VYRESNIOJO BIBLIOTEKININKO KRAŠTOTYRAI PAREIGYBĖS APRAŠYMAS

I SKYRIUS
PAREIGYBĖ

1. Plungės rajono savivaldybės viešosios bibliotekos (toliau – Biblioteka) Informacijos ir vadybos skyriaus (toliau – Skyrius) vyresniojo bibliotekininko kraštotyrai pareigybė yra priskiriama specialistų pareigybių grupei.
2. Pareigybės lygis – A2.
3. Informacijos ir vadybos skyriaus vyresniojo bibliotekininko kraštotyrai pareigybės paskirtis – organizuoti ir vykdyti bibliotekos kraštotyros veiklą, kaupti, sisteminti, skaitmeninti ir populiarinti krašto kultūros, istorijos ir literatūros palikimą, rengti projektus bei organizuoti ekskursijas ir kraštotyrinius renginius.
4. Informacijos ir vadybos skyriaus vyresnysis bibliotekininkas kraštotyrai yra tiesiogiai pavaldus bibliotekos direktoriui, o už einamosios veiklos vykdymą bei Skyriaus planų įgyvendinimą atsiskaito Skyriaus vedėjui.

II SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI

5. Darbuotojas, einantis šias pareigas, turi atitikti šiuos reikalavimus:
5.1. turėti ne žemesnį kaip aukštąjį universitetinį išsilavinimą su bakalauro kvalifikaciniu laipsniu ar jam prilygintu išsilavinimu arba aukštąjį koleginį išsilavinimą su profesinio bakalauro kvalifikaciniu laipsniu ar jam prilygintu išsilavinimu;
5.2. žinoti Lietuvos Respublikos bibliotekų įstatymą, kitus Lietuvos Respublikos įstatymus, Lietuvos Respublikos Vyriausybės nutarimus bei norminius aktus, Plungės rajono savivaldybės tarybos sprendimus ir kitus teisės aktus, reglamentuojančius bibliotekų veiklą;
5.3. būti susipažinusiam su Lietuvos bibliotekų sistema, žinoti bibliotekos veiklos, darbo su vartotojais, renginių organizavimo ir projektų rengimo bei įgyvendinimo principus;
5.4. būti susipažinusiam su bibliotekos nuostatais, vidaus tvarkos taisyklėmis, asmens duomenų apsaugą reglamentuojančiais dokumentais, darbuotojų saugos ir sveikatos, priešgaisrinės saugos, civilinės saugos reikalavimais;
5.5. gebėti savarankiškai planuoti, organizuoti savo darbą, sklandžiai dėstyti mintis raštu ir žodžiu, gebėti kūrybiškai spręsti įvairias įgyvendinant pavestas funkcijas iškylančias problemas;
5.6. mokėti dirbti kompiuteriu, „Microsoft Office“ arba analogišku programiniu paketu, naudotis informacijos ieškos, sisteminimo, apdorojimo technologijomis;
5.7. mokėti valdyti informaciją: ją kaupti, sisteminti, apibendrinti, analizuoti, rengti pasiūlymus, numatyti galimus sprendimo būdus ir metodus;
5.8. mokėti valstybinę lietuvių kalbą ir bent vieną užsienio kalbą.

III SKYRIUS
ŠIAS PAREIGAS EINANČIO DARBUOTOJO FUNKCIJOS

6. Užimantis šias pareigas darbuotojas atlieka šias funkcijas:
6.1. prisideda prie Skyriaus uždavinių ir funkcijų įgyvendinimo, dalyvauja Skyriaus veiklos planavimo bei atsiskaitymo už veiklos rezultatus procese;
6.2. teikia siūlymus Skyriaus vedėjui dėl kraštotyros paslaugų teikimo tobulinimo, dalyvauja rengiant Skyriaus veiklos planus ir ataskaitas;
6.3. organizuoja bibliotekos kraštotyros veiklą, populiarina krašto istorinį, etnografinį, literatūrinį palikimą; prisideda prie kraštotyrinių, kultūrinių, edukacinių renginių, parodų organizavimo;
6.4. pagal šios pareigybės kompetenciją rengia ir įgyvendina projektus, dalyvauja bibliotekos projektinėje veikloje;
6.5. rengia straipsnius, pranešimus apie bibliotekos vykdomą veiklą įvairioms žiniasklaidos priemonėms;
6.6. tvarko bibliotekos kraštotyros archyvus, renka kraštotyrinę medžiagą bibliotekos kraštotyros fondui, prisideda prie kraštotyros informacijos skaitmeninimo;
6.7. organizuoja ir veda ekskursijas bibliotekoje ir už jos ribų pagal bibliotekos profilį;
6.8. pagal poreikį aptarnauja Skyriaus vartotojus, konsultuoja ir padeda pasirinkti dokumentus, rasti informacijos šaltinius, atsako į vartotojų užklausas;
6.9. dalyvauja tiriant Skyriaus vartotojų poreikius, teikia pasiūlymus Skyriaus vedėjui dėl esamų paslaugų tobulinimo ir (ar) naujų paslaugų sukūrimo;
6.10. bendradarbiauja ir palaiko ryšius su kitomis bibliotekomis, švietimo, kultūros įstaigomis, nevyriausybinėmis organizacijomis, vietos bendruomene, istorikais, kraštotyrininkais ir kitais specialistais pagal šios pareigybės kompetenciją;
6.11. dalyvauja mokymuose, seminaruose ir kvalifikacijos tobulinimo kursuose, bibliotekos organizuojamuose renginiuose;
6.12. pagal vykdomas veiklas dalyvauja bibliotekos viešųjų pirkimų procese;
6.13. dalyvauja bibliotekos administracijos organizuojamuose pasitarimuose, direktoriaus įsakymu sudarytų komisijų ar darbo grupių veikloje, fondo ar fondo dalies perdavimuose, patikrinimuose, užtikrina perduoto turto, materialinių vertybių naudojimą pagal paskirtį;
6.14. rūpinasi, kad bibliotekos patalpos būtų tinkamai perduotos saugoti apsaugos tarnybai pasibaigus darbo laikui; 
6.15. esant poreikiui pavaduoja kitą Skyriaus darbuotoją jo atostogų ar komandiruočių metu;
6.16. Kai vyresniojo bibliotekininko kraštotyrai nėra darbe (dėl ligos, atostogų, komandiruotės ir kt.), jo funkcijas vykdo direktoriaus paskirtas kitas bibliotekos darbuotojas;
6.17. laiku ir kokybiškai vykdo kitas įstatymų ir kitų teisės aktų nustatytas funkcijas bei su bibliotekos ir Skyriaus funkcijomis susijusius, nenuolatinio pobūdžio, Skyriaus vedėjo ar bibliotekos direktoriaus pavedimus žodžiu ir raštu tam, kad būtų įgyvendinti bibliotekos ir Skyriaus tikslai.

IV SKYRIUS
ŠIAS PAREIGAS EINANČIO DARBUOTOJO TEISĖS, PAVALDUMAS, ATSKAITOMYBĖ IR ATSAKOMYBĖ

7. Darbuotojas, vykdydamas šiame pareigybės aprašyme nustatytas funkcijas, turi teises ir pareigas nustatytas Lietuvos Respublikos darbo kodekse, Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio įstatyme, bibliotekos nuostatuose, bibliotekos vidaus tvarkos taisyklėse, kituose teisės aktuose, reglamentuojančiuose darbo santykius.
8. Šias pareigas einantis darbuotojas atsako:
8.1. už tinkamą šiame pareigybės aprašyme nustatytų funkcijų vykdymą;
8.2. už informacijos saugumo reikalavimų ir nuostatų laikymąsi, už turimos informacijos konfidencialumą ir naudojimą pagal paskirtį Lietuvos Respublikos teisės aktų nustatyta tvarka, vartotojų asmens duomenų saugojimą ir konfidencialumą;
8.3. už darbo drausmės ir darbo režimo, profesinės etikos (dalykinės atmosferos palaikymo, pagarbaus elgesio su kitais darbuotojais bei bibliotekos lankytojais standartų ir pan.), darbo saugos ir priešgaisrinės saugos reikalavimų laikymąsi.


Susipažinau ir sutinku dirbti pagal šį pareigybės aprašymą:

_______________________________________________
(vardas, pavardė, data ir parašas)


Susipažinau ir sutinku dirbti pagal šį pareigybės aprašymą:

_______________________________________________
(vardas, pavardė, data ir parašas)

